Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Draženka Jurec,dipl.ped. podnosi

 I Z V J E Š T A J

 O STANJU SIGURNOSTI, PROVOĐENJU PREVENTIVNIH PROGRAMA

 TE MJERAMA PODUZETIM U CILJU ZAŠTITE PRAVA UČENIKA

 ZA DRUGO POLUGODIŠTE ŠKOLSKE GODINE 2019./20.

Srednja škola Zabok ima, u sklopu vođenja poslova zaštite na radu, sklopljen ugovor od 01. 05. 2016. godine s firmom KOR-ING iz Donje Stubice. S imenovanom firmom surađujemo po svim pitanjima vezanim uz sigurnost i zaštitu učenika i zaposlenika Škole. U suradnji s imenovanom firmom poduzete su sve preventivne mjere za siguran boravak u prostorima škole. Završena je revizija Procjene rizika u školi u kojoj se izrađuje izvještaj za cjelokupni prostor i sva radna mjesta u školi. U Školi je formiran Odbor za zaštitu na radu u to u sastavu ravnateljica, ovlaštenik ravnateljice za zaštitu na radu, predstavnik KOR-ING-a, ovlaštenik radnika za zaštitu na radu te liječnica medicine rada. Odbor se sastaje redovito a u ovom polugodištu Odbor se sastao 29.6.2020. Na sastancima Odbora raspravlja se o sigurnosti prostora i opreme u školi. U skladu sa Zakonom o zaštiti na radu svake dvije godine u školi se provodi vježba evakuacije u slučajevima požara, potresa i sl. Vježba je održana u lipnju 2019. godine. U skladu sa nacrtom škole na zidovima su nalijepljene oznake za putove evakuacije. U skladu s Kućnim redom škole, ravnateljica je organizirala svakodnevno dežurstvo nastavnika u obje smjene (popis dežurnih nastavnika nalazi se na zidu kod vrata zbornice i na Internet stranicama škole). Također u popodnevnoj smjeni organizirano je dežurstvo domara.

Članovi povjerenstva za preventivni program za školsku godinu 2019./2020. su: Ana Frgec Belošević, Mislav Crnković, Dubravka Hržica i Andreja Sedej, a uz njih su tijekom godine u radu programa aktivno sudjelovali i ostali nastavnici, te školska pedagoginja i knjižničarka.

Od planiranih aktivnosti ostvareno je sljedeće:

- kontinuirani individualni rad pedagoginje i psihologinje s učenicima, roditeljima i

 nastavnicima

- razrednici su održali dva roditeljska sastanka, te obavljali individualne konzultacije

- održana su tri vijeća roditelja na kojima se roditelje nastojalo uključiti u život i rad škole, te

 u preventivni program

- suradnja stručnih suradnica sa Školskom liječnicom Psihijatrijskom bolnicom za mlade

 Kukuljevićeva, Odgojnim domom Bedekovčina, Centrom za prevenciju ovisnosti KZŽ,

 Centrom za odgoj i obrazovanje Vinko Bek, Obiteljskim centrom, Centrima za socijalnu skrb, Policijom, Udrugom Zagor, Algebrom i Sveučilištima u Hrvatskoj

- obilježavanje značajnih datuma- proveli su ih razredi sa svojim razrednicima tijekom

 godine, na način da su obradili temu koja se veže za pojedini datum, te o njoj informirali

 ostale učenike prigodnim plakatima koji su bili izvješeni u predvorju škole. Posebno treba

 istaknuti 1.ea razred koji je s razrednikom obilježio Dan ružičastih majica, a pridružili su im

 se i drugi učenici i nastavnici.

22. 01. 2020. učenici završnih razreda (4.HT, 4.THK, 3.UA, 4.EA I 4.EB) naše škole posjetili i sudjelovali u aktivnostima na manifestaciji Dani poslova u turizmu 2020., koja se održala na Zagrebačkom Velesajmu

24. 01. 2020. održana je radionica izrade poznatih kolačića macaronsa za učenike 4.thk. Radionicu na kojoj su se učenici mogli okušati u izradi macaronsa vodile su gđe Iva i Maja, vlasnice CukerLaba iz Zaboka

31. 01. 2020.g. odrađena je gastronomska radionica, u kojoj je naš bivši učenik, mladi chef Matija Jagić, pokazao učenicima 2.THK razreda što se sve može, uz malo mašte, kreativnosti i volje napraviti s jednostavnim namirnicama iz okruženja.

U školskoj godini 2019./2020. nastavljeno je provođenje aktivnosti na Projektu ZDRAVO, promociji bezalkoholnih navika kod mladih, koje vodi školska pedagoginja Jadranka Krklec. Cilj projekta je pridonijeti smanjenu eksperimentiranja mladih srednjoškolske dobi s alkoholom i promovirati zdrave životne navike s naglaskom na razvijanje zdravstveno- preventivne vrijednosti bezalkoholnih navika. Uz navedene ciljeve Projektom se potiče volonterstvo među mladima, jačajući vrijednosti solidarnosti i međusobne podrške. Aktivnost se provodi preko modela vršnjačke edukacije. Za vršnjake edukatore u ovoj godini prijavilo se šestero učenika trećih razreda koji su tijekom drugog polugodišta prisustvovali predavanjima i radionicama o štetnosti alkohola na zdravlje i razvoj mladih osoba, o utjecaju alkohola na rizično ponašanje mladih, obitelj i sigurnost u prometu, te su proveli radionice za učenike prvih razreda. Neke aktivnosti u sklopu projekta provedene su i tijekom nastave na daljinu.

U ožujku 2020. godine psihologinja je sudjelovala na ŽSV za školske preventivne programe Krapinsko- zagorske županije. Teme skupa bile su: Akcijski plan za prevenciju nasilja u Školama, 2020. - 2024., Promicanje različitosti" - diseminacija u sklopu Erasmus\* KA2 projekta OS Viktora Kovačića Hum na Sutli "Žene mijenjaju svijet. Održana je i radionica Učenje nenasilja i nenasilnog rješavanja sukoba uz igru Putevi prijateljstva“.

U svibnju 2020. godine pedagoginja je sudjelovala na sastanku vezanom za Sporazum o međuresornoj suradnji i koordinaciji u području sprečavanja nasilja i drugih ugrožavajućih ponašanja na lokalnoj razini.

Psihologinja je tijekom provođenja nastave na daljinu u svim razredima provela radionicu „Izazovi učenja u online okruženju“, te je kontinuirano objavljivala učenicima i nastavnicima u virtualnim učionicama materijale za zaštitu mentalnog zdravlja.

Tijekom izvođenja nastave na daljinu pedagoginja i psihologinja su kontinuirano obavljale savjetodavne razgovore s učenicima, roditeljima i nastavnicima s ciljem prevencije izbjegavanja školskih obaveza i lakšeg nošenja s posljedicama potresa i izolacije uzrokovane pandemijom Covid- 19.

Dio planiranih aktivnosti nije realiziran zbog štrajka nastavnika i održavanja nastave na daljinu te se njihova realizacija prebacuje za sljedeću školsku godinu.

Zbog održavanja on line nastave u 2. polugodištu zdravstveno je zbrinuto 77 učenika.

Zdravstvena edukacija učenika provodi se prema planu i programu zdravstvenog odgoja u sklopu satova razredne zajednice.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

 RAVNATELJICA:

 Draženka Jurec,prof.

Zabok, 31.8.2020.